Document ID: 31997L0049

Direktiva Komisije 97/49/ES
z dne 29. julija 1997
o spremembi Direktive Sveta 79/409/EGS o ohranjanju prosto živečih ptic
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 79/409/EGS z dne 2. aprila 1979 o ohranjanju prosto živečih ptic [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 15 Direktive,
ker naj bi se Priloga I Direktive 79/409/EGS spremenila, da se upoštevajo zadnje informacije o stanju ptičje podvrste Phalacrocorax carbo sinensis in zlasti dejstvo, da je ta podvrsta dosegla ugodno ohranitveno stanje;
ker so ukrepi, predvideni v tej direktivi, v skladu z mnenjem Odbora za prilagajanje tehničnemu in znanstvenemu napredku, ustanovljenega na podlagi Direktive 79/409/EGS,
SPREJELA NASLEDNJO DIREKTIVO:
Člen 1
Priloga I Direktive 79/409/EGS se nadomesti s prilogo te direktive.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 1998. O tem takoj obvestijo Komisijo.
Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 29. julija 1997

Labels: 15
20